
Laste arvu suurendamine 

koolieelse lasteasutuse POTSATAJA sõimerühmades

Korraldus võetakse vastu Kohaliku omavalitsuse korralduse seaduse § 30 lõike 1 punkti 3 alusel ja  Koolieelse lasteasutuse seaduse § 7 lõike 1¹ alusel

1. Asjaolud ja menetluse käik.

Narva munitsipaalne koolieelne lasteasutus Potsataja on keelekümblusprogrammi järgi töötav lasteaed kokku 11 rühmaga – 2007./2008.õppeaastal on  3 sõimerühma ja 8 lasteaiarühma. Sõimerühmades käivad ühe– kuni kolmeaastased lapsed. Lapsed elavad lasteaia piirkonnas. Koolieelse lasteasutuse Potsataja rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Linnavalitsuse Kultuuriosakonda saabus koolieelse lasteasutuse Potsataja juhataja 11.09.2007 taotlus nr 89 palvega lubada laste arvu suurendamist kuni 16 last sõimerühmades. Laste arvu suurendamine sõimerühmades on heakskiidetud 11.09.2007.a hoolekogu istungil (hoolekogu istungi 11.09.2007 protokoll nr 5). 

2. Õiguslikud alused.

Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
Vastavalt Koolieelse lasteasutuse seaduse § 7 lõikele 1¹ lasteasutuse hoolekogu ettepanekul on valla- või linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra.

3. Otsus.

3.1   Suurendada laste arvu Narva munitsipaalse koolieelse lasteasutuse Potsataja (registrikood 75026773) sõimerühmades (1.-3.a lapsed)  kuni 16 last.
4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2   Korraldus jõustub seadusega  sätestatud korras.

